**Problema 1 - Zece 100 puncte**

Pentru cei **N** elevi din clasa a VIa competiția este foarte importantă și, pentru a se pregăti suplimentar, aceștia lucrează de pe site-ul www.PROBLEMEINFORMATICA.RO.

Pentru a-i încuraja, profesoara de informatică le promite câte o notă de 10 primilor **k** elevi, cei mai harnici și sârguincioși.

Dacă observă că mai sunt elevi care au același număr de probleme rezolvate ca și cel de pe poziția **k**, atunci profesoara, echidistantă, mai pune în plus note de 10 la toți aceștia.

**Cerinţă**

Să se scrie un program care, citind numărul **N** de elevi ai clasei, numărul **k** de elevi notați cu 10 și **N** valori reprezentând numărul de probleme rezolvate de fiecare elev, rezolvă cerințele:

1. Afișează în ordine descrescătoare numărul de problem lucrate de elevii care vor primi nota10.
2. Afișează în ordinea descrescătoare a numărului de probleme rezolvate, numerele de ordine ale tuturor elevilor care primesc nota 10.

**Date de intrare**

Fişierul de intrare ***zece.in*** conţine pe prima linie un număr natural **C** (**C** poate avea doar valoarea 1 sau valoarea 2). A doua linie conține, în această ordine, separate prin câte un spațiu, numerele **N** și **k**. A treia linie conține, în ordine numărul de probleme rezolvate de cei  **N** copii, numerotați de la 1 la **N**, exprimate prin numere naturale, despărțite prin câte un spațiu.

**Date de ieşire**

Dacă valoarea lui **C** este 1, se va rezolva numai cerința 1). În acest caz, fişierul de ieşire **zece.out** va conține pe prima linie minim **k** numere naturale reprezentând numărul de probleme rezolvate de elevii care primesc nota 10, în ordinea descrescătoare a acestora (valorile vor fi separate de câte un spațiu).

Dacă valoarea lui **C** este 2, se va rezolva numai cerința 2). În acest caz, fişierul de ieşire **zece.out** va conține pe prima linie minim **k** numere naturale reprezentând numerele de ordine ale elevilor în ordinea descrescătoare a numărului de probleme rezolvate de aceștia. Dacă sunt elevi care au același număr de probleme rezolvate se vor afișa elevii în ordinea crescătoare a poziției lor (valorile vor fi separate de câte un spațiu).

**Restricţii şi precizări**

* *1 ≤* **N** *≤ 10000,* cele **N** numere citite vor fi mai mici decât *1.000.000*

**Exemplu**

|  |  |  |
| --- | --- | --- |
| **zece.in** | **zece.out** | **Explicații** |
| 1  5 3  18 45 55 60 45 | 60 55 45 45 | Cerința este 1.  N=5, K=3  Cele mai multe probleme rezolvate sunt 60 55 45 dar pentru că avem doi elevi cu 45 de probleme, vor primi nota 10, 4 elevi, în loc de 3. |
| 2  5 3  18 45 55 60 45 | 4 3 2 5 | Cerința este 2.  N=5, K=3  Elevul situat pe poziția 4 are cele mai multe probleme-60, este urmat de elevul de pe poziția 3 care are 55 de probleme și apoi de elevii de pe pozițiile 2 și 5 care au fiecare câte 45 de probleme. |

**Timp maxim de execuţie/test**: 1 secundă

**Memorie totală disponibilă:** 2 Mb din care 1 Mb pentru stivă

**Dimensiunea maximă a sursei 5KB**